Viļņas līgums (1559)

Viļņas līgums noslēgts 1559. gada 31. augustā Lietuvas lielkņazistes galvaspilsētā starp Livonijas ordeņa pārstāvi Gothardu Ketleru un Lietuvas valdnieku Sigismundu II. Atbilstoši līguma noteikumiem, Ketlers ordeņa zemes nodeva Sigismunda II aizsardzībā. 

Viļņas līgums nostiprināja attiecības, kas sāka veidoties 1557. gadā pēc Pasvales līguma noslēgšanas. Ketlera cerības uz aktīvu Lietuvas karaspēka iesaisti Livonijas karā nepiepildījās. Pēc vairākām sakāvēm un ordeņa militārā sabrukuma mestrs Ketlers ar Sigismundu II Augustu 1561. gadā noslēdza līgumu par Livonijas un Lietuvas personālūnijas izveidi.

Kategorija:Livonija
Kategorija:Līgumi ar Latviju
Kategorija:Līgumi ar Lietuvu
Kategorija:Starptautiskie līgumi